ISASI BALANZATEGI (EH Bildu, 2015-06-25):
Eskerrik asko.
Maneiro jauna, Oyarzabal jauna. Atzerakoiak izango bazinate atzeraka ibiliko zinateketen. Hemen, Legebiltzar honetan esaten diren gauzak eta gaur Maneirok nitaz esaten dituenak ez dira onargarriak, ez dakit nola onartzen zaizkizun horrelakorik esatea.
Nahiko argi geratu da debate honetan arazoa erabat artifizioa dela, hemen lehen aipatu esan dut mendeku politika abiatu nahi duzue eta kasu honetan helburua, helburua ez da presoena izan. Helburua, hartu duzuen helburua da Euskal Herriko Unibertsitatea.
Ikerketa Batzordea proposatzen duzuenean ez da ikertzeko zer gertatu den Covitek egindako salaketa horien gainean, ikertu nahi duzuena eta esaten duzuena da Euskal Herriko Unibertsitatea. Euskal Herriko Unibertsitatea, eta hemen Celaá andreak nahiko ondo azaldu izan du zein izan den bilakabidea eta prozesua 2003tik geroztik, Espainiako Estatuan preso dauden horiekin ez dauka zerikusirik, zuek atzera joan nahi duzue hori salatzeko.
Guk, ordea, salatu nahi duguna da preso dauden horiekiko eskubideen etengabeko zanpaketa eta urraketa. Gure eginkizuna eta unibertsitatearen eginkizuna, eta nik, besteak beste, unibertsitaria naiz, gure eginkizuna da askatasun eza daukaten horienganako ere betetzeko haien eskubidea. Eta gure lana betekizuna da.
Zuek erabiltzen dituzuen prozedurak, erabiltzen duzuen diskurtsoa, erraren diskurtsoa da, gorrotoaren diskurtsoa da. Ez duzue ametitu nahi presoak  - eta hemen presoa esaten dudanean, nik esaten dut edozein preso -  eskubidea duela goi mailako ikasketak izan ahal izateko.
Euskeraz hautatu egiten baldin badu, aitortu egiten zaio eskubide hori eta ez dakioke eskubide hori ukatu eta, kasu honetan, defendatu guk defendatu egiten duguna hemen eta datuak egunen batean nahi baldin baduzue ikerketa batzordea eskatuko dugu, nola urratu egiten diren preso dauden pertsona horien eskubideak, nola isolamendua, eta hamaika kasu egon daitezke idatzita daude, ba, preso daude eta isolamenduan zeudenean eta ikusterakoan aprobetxatzen zuela isolamendua ikasteko, kartzelako zuzendaritzak inposatu eta 24 orduko patioan egotea ezin ikasi ahal izateko.
Bai, Barrio jauna, kendu egiten diete ikasteko materiala kartzeletan. Salaketak egon izan dira eta dokumentatuta dago.
Guk edozein kasutan esan nahi duguna, bat, Euskal Herriko Unibertsitatean egin den lana, bat, ez dela nahikoa izan. Eta hala eta guztiz ere, eskertu nahi dugu egin izan den lana ikasleen aldetik, irakasleen aldetik. Bi, eskubide osoa daukatela eta penak erredentziorako balio baldin badu erabat zilegi dela. Hiru, guk presoak gizarteratu nahi dugula ahalik eta azkarren. Lau, lortutako tituluak eta erabat zilegi direla eta ez dagoela eskubiderik jazarpen hori eta zuen jarrera temati eta atzerakoi hori hemen agoantatzeko.
Egin izan duzuena urteetan, nik uste, zein nolako jarrera politiko duzuen tamaina erakusten duzue horrelako planteamendu gorrotozkoa benetan. Guk, gure aldetik, jakina, zuei ez dizuegu babesarik emango, ez baitugu ikusten aurreko taldeek planteatu izan duten moduan horrelako batzorderik behar dugunik.
Eta aurkeztutako zuzenketa, erdibideko zuzenketari, abstentzioa emango diogu. Izan ere, guk pentsatzen dugu, kasu honetan, ageriago planteatu beharko litzatekeen nola zanpatzen diren gaur egun oraindik presoen eskubideak.
Besterik ez, eskerrik asko.